এখনই ব্যবস্থা নয় প্রাক্তন সেবি চেয়ারম্যানের বিরুদ্ধে

ওয়েব ডেস্ক: আপাতত স্বস্তিতে বাজার নিয়ন্ত্রক সেবির (Sebi) প্রাক্তন চেয়ারম্যান মাধবী পুরী বুচ (Madhabi Buch)। বম্বে হাইকোর্ট (Bombay High Court) নিম্ন আদালতের নির্দেশে স্থগিতাদেশ (Halt) দিল। বম্বে হাইকোর্ট সোমবার মহারাষ্ট্র অ্যান্টি কোরাপশন ব্যুরোকে নির্দেশ দিয়েছে, মুম্বই দায়রা আদালতের নির্দেশে তারা যেন কোনও পদক্ষেপ না করে। শেয়ার দুর্নীতি মামলায় নিম্ন আদালত প্রাক্তন সেবি চেয়ারম্যানের বিরুদ্ধে এফআইআর করার নির্দেশ দিয়েছিল। মঙ্গলবার পর্যন্ত ওই স্থগিতাদেশ দেওয়া হয়েছে।

আদালত সূত্রে খবর, বিচারপতি শিবকুমার দিগে এই নির্দেশ জারি করেছেন। সলিসিটর জেনারেল তুষার মেহতা, সিনিয়র আইনজীবী অমিত দেশাই দ্রুত শুনানির আবেদন করেছিলেন। মঙ্গলবার হাইকোর্ট মামলাটি শুনবে। থানের সাংবাদিক স্বপন শ্রীবাস্তব ওই ঘটনায় নিম্ন আদালতে মামলা দায়ের করেছিলেন।

আরও পড়ুন: সেবির সদ্য প্রাক্তন প্রধান মাধবী পুরী বুচের বিরুদ্ধে FIR

উল্লেখ্য, সেবির নতুন চেয়ারম্যান হয়েছেন তুহিনকান্ত পাণ্ডে। শনিবারই সেবির ১১তম চেয়ারম্যান হিসেবে দায়িত্ব নিয়েছেন তুহিনকান্ত। যিনি একসময় অর্থ সচিব হিসেবে কাজ করেছেন। শুক্রবার মাধবী পুরী বুচের তিন বছরের মেয়াদ শেষ হয়েছে।